CONTRA-IN FOS 

_ Butlletí Setmanal de Contra-lnformació _ 

Número 320. Setmana de l'ilal U d'agost de 2004 

Desprès de setmanes, es tomba a cop de massa i entre txalapartes, jotes, txistorra i vi el mur i s'obre la plaça Euskal Jai a Iruna. Per altra banda, la balena de l'Aste Nagusia de Bilbao celebrarà la seva boda amb un pop el proper dia ]5. 


8 ANYS D'OKUPACIÓ, RESISTÈNCIA I CREATIVITAT 


EL Fòrum: La Gran Impostura 


Dues manifestacions a Sants i diverses accions a altres ciutats com a resposta al desallotjament 

Emotiva reokupació i acomiadament de l'Hamsa 


Hostafrancs/ Sants.- Com ja és ben sabut, 
dissabte passat cap a quarts de sis del matí es 
va reokupar l'Hamsa. Diverses persones van 
escalar fins arribar al terrat i ja hi eren quan el 
vigilant que hi havia se'n va adonar. Una de les 
primeres coses que es va fer va ser penjar una 
bandera vermella amb el símbol okupa, la 
mateixa que va estar penjada durant molt 
temps al balcó de la Garnatxa, antic centre 
social al carrer Papín de Sants. Al final havia 
anat a parar a l'Hamsa i es va recuperar per a 
l’ocasió. Durant tot el dia les persones que 
havien escalat es van quedar al terrat, tot i la 
intensa calor. En aquest temps nombroses 
persones es van acostar a solidaritzar-se amb 
l’okupació o, simplement, a curiossejar i a 
comentar com havien anat els últims dies. Les 
persones que van entrar dins la fàbrica expií 
caven que l'interior estava completament 
destrossat. Els operaris havien enderrocat ter¬ 


res i parets, de manera que l’edifici estava del 
tot impracticable. En un inici no estava clar 
quin era l'objectiu de la reokupació, és a dir si 
es mantindria l'espai okupat, però en veure 
l'estat de l'edifici va quedar clar que seria, més 
aviat, un gest carregat de simbolisme. 

Cap a les vuit de la tarda es va iniciar un man¬ 
ifestació molt nombrosa i que no va parar de 
créixer durant tot el camí fins a arribar a més 
de 1400 persones. El recorregut va ser similar 
al de la manifestació de dimecres: es va pas 
sar per Can Vies en direcció a Can Batlló per 
tornar a la carretera de Sants i enfilar cap a 
l'Hamsa. Quan ja s'hi arribava, l'ambient va 
anar canviant perceptiblement, amb molts 
cants, crits i aplaudiments. Un cop davant 
l'edifici es va viure un moment molt emotiu 
en veure la bandera okupa penjada, així com 
les persones que havien estat tot el dia al ter¬ 
rat. Amb una corda se'ls va fer arribar un 



L'Hamsa reokupada i vigilada des del terrat de la vivenda de l'antiga fàbrica. 


megàfon i es va llegir un comunicat amb veu 
entretallada, en què es destacava el sentit de 
la lluita dels últims anys en aquest espai, la 
decisió de marxar degut a Testat lamentable 
del mateix i la voluntat de seguir el projecte 
en altres llocs. Posteriorment es van encen¬ 
dre bengales, cohets i focs artificials com a 
comiat final ala fàbrica. 


En finalitzar la manifestació moltes person¬ 
es es van quedar al carrer, reticents a tornar 
ja cap a casa. Unes cent persones van donar 
l'últim adéu a l'Hamsa "okupant" per una nit 
la plaça Osca amb un botellón improvisat i 
un concert col·lectiu inclòs fins ben entrada 
la nit. No podia ser d'altra manera l'última 
festa de l'Hamsa. Contra-lnfos 10/ 8/ 04 



Pancarta tallant la carretera de Sants el passat dimecres 4 d’agost al vespre. 


Accions de protesta contra el 
desallotjament sorgeixen com bolets 

Hostafrancs.- Després del desallotjament de l'Hamsa 70 persones es van concentrar a 
Irurïea en defensa dels espais autogestionats a la plaça del Castillo; la gent de TEuskal Jai 
Gaztetxea va llegir un comunicat en el que protestaven per la política d'aquest govern que 
"promou una cultura basada en els grans monuments mentre enderroquen els espais de 
cultura de les ciutats". A M adrid, una oficina del BBVA i una altra de La Caixa de Pensions 
van ser cremats també en protesta pel desallotjament de l'Hamsa; mentre a Girona es van 
fer pintades i es van llençar globus de pintura vermella a la seu d'ERC i a la d'Iniciatica per 
Catalunya. A Lleida, 30 persones es van concentrar a la Plaça de la Paeria i a Àvila es va fer 
una concentració i recull de signatures en suport a l'Hamsa. Contra-lnfos 10/ 8/ 04 


Denuncia de la hipocresia del Tripartit 

M ulticulturalitat dins del Fòrum; 

Llei d'Estrangeria, centres d'internament 
i deportacions a la Barcelona real 

Cercavila i rebateiq de les places on l'any 2001van ser perseguits 

i "caçats" els immigrants desallotjats per ordres de l'Imma M avol 


Barcelona.- El passat 6 d’agost es commemo¬ 
raven 3 anys des de que ImmaMayol ordenés 
el desallotjament policial dels immigrants 
subsaharians que sobrevivien a la plaça 
Catalunya de Barcelona. Aquella operació 
dels agressius agents antiavalots de la guàr¬ 
dia urbana va derivar en una peregrinació per 
diverses places i amb successius desallotja¬ 
ments, càrregues, detencions i deportacions. 
L'última de les actuacions a la plaça André 
Malraux va ser organitzada entre la Dele¬ 
gació del Govern, la Generalitat i l'Ajun¬ 
tament, i va comportar la "cacera" d'un cen¬ 
tenar d'immigrants després d’acordonar la 
zona i tanca els accessos del metro. 

Des de l’Assemblea de Resistències al Fòrum 
i l’Assemblea per la Regularització sense 
Condicions es va voler recordar aquells fets 


per visibilitzar les polítiques del Psc, Erc i Ic 
a la Barcelona real, unes polítiques ben 
diferents de les que ens pretenen fer creure 
des del Fòrum, on el bonrotllisme multicul- 
turalista s'ha convertit en el millor dels 
rentats d'imatge d'aquests partits polítics. 

La cercavila va sortir des de la plaça 
Catalunya a les 5 de la tarda, i hi van partici¬ 
par una vuitantena de persones. La plaça 
Catalunya va ser rebatejada com a plaça de la 
Llei d'Estrangeria, la plaça Ramón Berenguer 
com a plaça dels centres d’internament i la 
plaça André Malraux com a plaça de les 
deportacions. A cadascuna de les places es 
van col·locar una placa amb el nou nom de la 
plaça, això estretament vigilats per policies 
de paisà que varen requisar les plaques poca 
estona després. Contra-lnfos 10/8/ 04 


El Fòrum s'enfosa enmig de 
l'esquizofrènia dels seus directius 

Barcelona.- El Fòrum 2004 entra en una espiral esquizofrènica on mentre totes les dades 
indiquen que l'esdeveniment és un fracàs absolut, els seus directius i responsables polítics 
segueixen afirmant que es tracta d’un èxit indiscutible (comportament ja conegut com el 
síndrome Acebes). Aquesta setmana el Fòrum ha rebut U6.000 visites, quan se n'esperaven 
350.000, és a dir un 33% de les previsions, tractant-se del periode més desastrós de la 
trobada. Però tot i aquestes dades, el seu portaveu, Oleguer Sarsanedes no reconeix el 
fracàs. Dilluns a la nit, des de l'escenari de la M arina, el grup M àrtires del Compàs (tot i 
participar-hi) deia que el Fòrum era una gran farsa i una operació urbanística per enriquir 
multinacionals. El portaveu del Fòrum interpretava aquestes declaracions com un èxit del 
Fòrum ja que es demostrava que des de l'esdeveniment tothom podia expressar la seva 
opinió, encara que fos crítica. Contra-lnfos 10/ 8/ 04 






























Manifestació de rebuig al 
desallotjament de l'Hamsa 


Sants/ Barcelona.- El mateix dimecres del de¬ 
sallotjament de l'Hamsa, a les 19h hi havia con¬ 
vocada una manifestació a la plaça de Sants. 

A l'inici de la manifestació, la policia na¬ 
cional va estar identificant i escorcollant un 
centenar de persones que arribaven als vol¬ 
tants de la plaça, cosa que no va intimidar la 
gent que va estar arribant durant més d'una 
hora, omplint finalment la plaça de gom a 
gom. El recorregut va començar pel carrer 
Jocs Florals, on a l'alçada de Can Vies es van 
poder veure alguns focs artificials llençats 
des de la teulada. 

Des d'allà, es va fer una volta per carrerons, 
fins arribar un altre cop a la carretera de 
Sants a l’alçada de Cotxeres, on la mani¬ 
festació es va dirigir en direcció a la seu del 
Districte. A l'alçada de l’Hamsa, la mani¬ 


festació va quedar desconvocada després de 
la lectura d'un comunicat. A partir d'aquell 
moment, part de la gent va marxar, i altres 
van començar una sèrie de sabotatges a 
bancs i immobiliàries des de la carretera de 
Sants, fins al barri de Badal, que van durar un 
parell d'hores. La manifestació finalment es 
va cobrar un detingut, a la plaça Osca, que va 
ser portat a la comissaria de Sants, on va 
rebre diverses agressions. Després de passar 
per l'hospital Pere Camps, va ser traslladat a 
la Jefatura de Policia, i va acabar a la comis¬ 
saria de la Verneda, on va passar la nit. 

Al dia següent, una concentració a Jutjats 
des de primera hora del matí demanava la 
llibertat del detingut, que va sortir al migdia 
dels jutjats sota càrrecs de desordre públic. 

Contra-lnfos 10/ 8/ 04 


Impunitat policial 


L'Audiència Provincial reobre el cas 
de tortures als independentistes 
detinguts el setembre del 2002 


Barcelona - "El passat 28 de juliol l’Audiència 
Provincial de Barcelona conformada pels 
magistrats M^Dolores Balibrea, Mariano 
Ascandoni i Jorge Obach va acceptar el 
recurs d'apel·lació dels detinguts contra 
l’arxivament de la denuncia de tortures que 
havia dictat el Jutjat d'Instrucció n e 14 de 
Barcelona. Amb aquesta acceptació 
l’Audiència Provincial obliga al Jutjat de lo 
penal a continuar la tramitació de la causa i 
practicar les diligències sol·licitades pels 
independentistes. 

Els tres independentistes, militants d'Enda- 
vant, van ser detinguts entre el 26 i el 27 de 
setembre als seus domicilis de Sants i Sant 
Andreu i van ser traslladats a la Jefatura de 
Policia de la Via Laietana per la Brigada 
d’Informació de la Policia Nacional, hereva 
directa de la Brigada Político-Social fran¬ 
quista. Els tres joves van denunciar agres 
sions físiques, crits, amenaces, humiliacions, 
privació de beure, menjar, seure o dormir, 
obligació de fer flexions fins l’extenuació i 
interrogatoris il·legals i ininterromputs du¬ 


rant hores sense la presència de cap advo¬ 
cat. Els tres joves van denunciar les tortures 
davant del jutge i a la declaració davant la 
Policia Nacional. 

En els propers mesos, el Jutjat n Q 14 de 
Barcelona haurà de portar a terme les 
proves sol·licitades, i que de forma sospi¬ 
tosa no va voler realitzar anteriorment: 
aquestes diligències consistiran en investi¬ 
gar segons els arxius interns de la policia si 
els joves van passar tot el seu temps de 
detenció als calabossos com afirma la 
Brigada d'Informació, o van estar fins a 18 
hores a les sales especials del grup sisè de la 
Brigada al segon pis de Via Laietana com 
declaren els independentistes. 

Aquest acord de l'Audiència Nacional coin¬ 
cideix amb la sentència d'aquesta mateixa 
fent ferma la condemna a El Pais per les 
informacions falses que es van reproduir 
durant la detenció. Malgrat haver passat el 
termini, el rotatiu encara no ha publicat la 
rectificació, incomplint aixi la sentència." 

Endavant 10/ 8/ 04 


El mateix dia que es reokupava l'Hamsa 

Novesokupacionsa Mataró, Sabadell i Sants 


Sabadell/ Vallès Occidental.- La matinada de 
divendres a dissabte es van dura terme dues 
okupacions simultànies i coordinades a 
Sabdell. Es tracta de dues cases batejades 
com La Butik i La Zarzuela, que estan situ¬ 
ades al centre de Sabadell i serviràn per 
donar vivenda a un bon nombre de joves. 
Amb aquestes okupacions, dutes a terme 
des de l'Assemblea d'Okupes de Sabadell, en 
el marc deia campanya "0 kupa tu també" es 
pretenia denunciar les operacions especula¬ 
tives i la destrucció del casc antic. D'altra 
banda l'assemblea també pretén deixar en 
evidència les falses polítiques municipals 


d'habitatge per a joves, que compleixen fun¬ 
cions bàsicament simbòliques i de legiti¬ 
mació i presentar l'okupació com una autèn¬ 
tica política d'habitatge per a joves. 

Les okupacions es van desenvolupar sense 
problemes. Al matí següent va aparèixer la 
policia i al cap d'unes hores La Butik ja tenia 
denúncia. L'edifici pertany a un propietari 
privat que feia uns quince anys que la tenien 
buida. Els veïns van explicar que ha estat un 
niu de rates, tot i que l'estat és prou bo per a 
que la rehabilitació sigui ràpida. En canvi La 
Zarzuela es troba en pitjor estat. 

A més, el centre social Can Barba de Sabadell 


tornarà a obrir les portes el mes de setembre, 
després del procés de rehabilitació. 
L'ajuntament havia pressionat als i les oku- 
pantspertal que abandonessin el local munic¬ 
ipal al·legant que s'hi havia de fer un taller ocu- 
pacional. Quan des de Can Barba es va dir a l'a¬ 
juntament que aquest espai havia de ser auto- 
gestionat, el consistori no en va voler saber res 
més, ja que volien dirigir la gestió de l'espai des 
del govern municipal. El proper 15 d'agost a les 
19h hi ha una assemblea oberta per parlar del 
futur ús de l'espai de Can Barba. 

Mataró/ Maresme.- El dissabte al matí es va 
okupar a Mataró una nova vivenda, situada a 


la mateixa illa que el CSO La Drogueria.Tota la 
illa està afectada per un pla que no se sap 
exactament quan es durà a terme. De moment 
els edificis que s'aixequen en aquest espai es 
troben en situacions diferents, encara hi ha 
antics propietaris o inquilins vivint-hi, altres ja 
han estat expropiats i ara ja són dos els edifi¬ 
cis okupats. La nova casa està al costat del 
centre social, serà destinada a vivenda i ja 
s'han començat les tasques de neteja. 

Sants/ Barcelona.- Finalment, en aquest diss¬ 
abte d'agost ple d’activitat, es va okupar una 
altra vivenda al carrer Premià, al casc antic 
de Sants. La casa s'anomenarà La Venganza 
en record de l'Hamsa i també serà destinada 
a vivenda. De moment han rebut amenaces 
d'un suposat vigilant, però el propietari 
encara no ha anat a visitar els nous habitants. 

Contra-lnfos 10/ 8/ 04 


Lluites d'Arreu 


Antifeixisme 


ChÀVEZFAUNA DEMOSTRACIÓ DE FORÇA UNA SETMANA ABANS DEL REFERÈNDUM 

Els carrers de Caracas es tenyeixen 
de vermell en suport a Chàvez 


Caracas/ Veneçuela.- Unes900.000 persones 
van sortir pels carrers de Caracas el passat 
diumenge 8 d’Agost per donar suport al pres¬ 
ident de la República Veneçolana Hugo 
Chàvez. Aquesta marxa es convocava una 
setmana abans del referèndum on uns 14 mil¬ 
ions d’electors diran "si" o "no" a la pregunta 
de si es vol treure a Chàvez del seu càrrec. 
L'avinguda Bolívar es va convertir en un mar de 
color roig que cridava "Uh, Ah, Chàvez no se 
va!". La marxa la va tancar el mateix president 
amb un discurs antiimperialista i exagerada¬ 
ment dogmàtic on "el nou libertador" adver¬ 
tia que l’enemic que és el diable ve del nord i 
afirmava que el NO que s'havia de votar el dia 
15 d'Agost era el "NO que recull 500 anys de 
lluita a Amèrica Llatina, el no d'Emiliano 
Zapata, el NO dels indígenes als colonitzadors 
espanyols, el NO de Jesús ales desigualtats...." 
En un context de crisi social i política, la 
històrica i massiva marxa demostra el gran 
suport popular que té Chàvez per part de la 
població més desafavorida del país. Aquest 
suport s’ha guanyat en els darrers cinc anys 
sobretot a partir de les noves polítiques de 


espaiobert.net 

(Aquí pots trobar la butlleta perfer-te soci,ja 
només ens calen 3E per obrir el nou local) 


sanitat i educació que aquest ha posat en 
marxa i que han desafavorit clarament a la 
classe empresarial. El referèndum es convo¬ 
cat per l’oposició arrel de l’intent de cop 
d'estat civil-militar que va patir Chàvez el 
passat més d’abril i que el tornà al seu càrrec 
en menys d'una setmana. L'oposició acusa a 
Chàvez de voler instaurar una dictadura 
comunista a Veneçuela. Per altra banda, el 
dia 18 d'Agost i en el marc de les festes de 
Gràcia esfarà a la plaça del Diamant una jor¬ 
nada (durant la tarda) en suport a Chàvez i 
un seguiment dels resultats del referèndum. 

Contra-lnfos 10/ 8/ 04 


Agressions feixistes a les festes de Tona 

Tona/ Osona .- Durant la festa major de Tona d'aquest any s'han produït nous atacs feixistes, 
com va sent cada cop més habitual a la comarca d'O sona. El divendres 30 de juliol uns 25 
neonazisvan irrompre armats amb barres de ferro i punys americans en un concert que es cel¬ 
ebrava en el marc de la festa major. Això va agafar els joves que estaven allà totalment 
desprevinguts i els neonazisvan agredir a nombroses persones, de les quals tres van haver de 
ser traslladades a l'hospital amb fractures i hematomes. En aquest cas, com en altres anteri¬ 
ors ocasions, els cossos policials es van mostrar totalment passius i no van impedir que el grup 
d'agressors marxés tranquil·lament. Tant els joves agredits com diverses entitats han inter¬ 
posat vàries denúncies, però assenyalen que la solució a episodis com aquest passa perla 
implicació de tothom i en especial dels ajuntaments per a prevenir les agressions feixistes i 
evitar l'existència d'aquests grups, integrant-los a la vida dels seus pobles. Recordem que a la 
comarca d’O sona alguns partits polítics racistes i feixistes van obtenir molts vots a les elec¬ 
cions municipals i que en els darrers mesos s'han produit nombroses agressions feixistes a la 
comarca: les persecucionsiapallissamentsdemembresdel Casal Independentista Boira Baixa 
durant tot l'any a M anlleu, l'intent de tancar el Puntàs per part de neonazis a Sant Hipòlit, l'in¬ 
tent de cremar el Casal Independentista Manel Viusà de Vic, l'intent de rebentar una mani¬ 
festació de l'Esquerra Independentista a Manlleu, o els apallissaments de joves durant les 
festes de Tona de l'any passat o les de Sant Julià d'aquest any. Joves d'Osona 10/ 8/ 04 


D IUM ENGE 15 D'AGOST A PARTIR DE LES 17l·l DE LA TARDA I D IM ARTS 17 D'AGOST A PARTIR DE LES 21l·l A L'Av. Pl I M ARGALL 

Festa Alternativa de Capellades I Festival musical en suport a l’okupació 

Xuoinaso,cercavila, música cubana, i concert amb Rrat'sSound Sistema I Amb M uchachito i 0 ios de Bruio. Tenderols informatius de col·lectius 


^L'oratge de la setmana vinent 


I Dimecres H 

Dijous 12 

Divendres B 

Dissabte 14 

Diumenge 15 

Dilluns 16 

Dimarts ]7 






jJV. 



Setmana plenament estiuenca. Les temperatures seran molt altes a partir de divendres, ja que dijous baixaran 
lleugerament. La calor molt forta tornarà a fer insoportables les nits xafogoses. Pràcticament no hi haurà núvols 
i de dia les temperatures a la costa podran arribar aprop dels 32 graus. A l’interior 38 graus als punts més càlids. 





































